**Ministru kabineta noteikumu projekta “Kārtība, kādā izvērtē pašvaldību izglītības iestāžu investīciju projektus valsts budžeta aizņēmuma saņemšanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt kritērijus un kārtību, kādā Izglītības un zinātnes ministrija (turpmāk – IZM) sadarbībā ar Vides aizsardzības un reģionālās attīstības ministriju (turpmāk – VARAM) izvērtē pašvaldību izglītības iestāžu investīciju projektus, kas nodrošina ilgtspējīgas izglītības funkcijas nodrošināšanu, valsts budžeta aizņēmuma saņemšanai (turpmāk – investīciju projekts).Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2021.gadam” 12. panta trešās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības attīstības pamatnostādnēs 2021. – 2027. gadam „Nākotnes prasmes nākotnes sabiedrībai” (projektā) ir uzsvērta īpaša nozīme mācību vides sakārtošanai un infrastruktūras modernizācijai, cita starpā nosakot pašvaldību kā izglītības iestāžu dibinātāja atbildību par savas teritorijas izglītības iestāžu tīkla attīstību, pielāgošanu esošajai situācijai, nodrošinot efektīvu resursu izmantošanu un koncentrāciju. Eiropas Savienības fondu 2014. – 2020. gada plānošanas periodā finansējums minēto darbību īstenošanai ir ierobežotam pašvaldību lokam, savukārt Eiropas Savienības fondu 2021. – 2027. gada plānošanas periodā minēto darbību īstenošanai ir ierobežots finansējums kopumā.Noteikumu projekts attiecināms uz pašvaldību dibinātām izglītības iestādēm, tai skaitā: vispārējās izglītības iestādēm, izglītības iestādēm, kas īsteno mākslas, mūzikas vai dejas, profesionālās ievirzes izglītības programmas, izglītības iestādēm, kas īsteno sporta profesionālās ievirzes izglītības programmas un pašvaldību dibinātām profesionālās izglītības iestādēm. Noteikumu projekts nav attiecināms uz pašvaldību dibinātām pirmsskolas izglītības iestādēm, ņemot vērā, ka pirmsskolas izglītības iestādēm paredzētie valsts budžeta aizņēmumu nosacījumi ir **jau** noteikti **divos** VARAM izstrādātajos Ministru kabineta noteikumos **„Pašvaldību investīciju projektu jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai izvērtēšanas kārtība” un „Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai”**.Noteikumu projekts paredz valsts budžeta aizņēmumu saņemšanu pašvaldībām investīciju projektu īstenošanai, lai nodrošinātu izglītības iestāžu infrastruktūras uzlabošanu un mācību vides labiekārtošanu mūsdienīgas un kvalitatīvas izglītības nodrošināšanai veselībai drošos apstākļos. Investīciju projektu pieteikumus pašvaldības varēs iesniegt līdz katra mēneša **10. datumam**. Pēdējais investīciju projektu pieteikumu iesniegšanas termiņš ir noteikts **2021. gada 10. novembris**, lai visu atbalstīto investīciju projektu uzsākšanu var nodrošināt 2021. gadā. Pašvaldība var iesniegt investīciju projektus un saņemt atbalstu investīciju projekta īstenošanai, ja investīciju projekts atbilst noteikumu projektā paredzētajiem nosacījumiem, tai skaitā par pašvaldības budžeta līdzfinansējumu, investīciju projekta tehnisko gatavību, investīciju projekta īstenošanas termiņu. Vienlaikus, lai nodrošinātu ilgtspēju investīciju projektos veiktajiem ieguldījumiem, ir noteikts kritērijs par minimālo izglītojamo skaitu vispārējās izglītības iestādēs. Izglītības iestāžu darbības ilgtspēja ir cieši saistīta ar izglītojamo skaitu izglītības iestādē, t.sk., lai nodrošinātu kvalitatīva mācību procesa norisi. Izvērtējot izglītības programmu akreditācijā 2019./2020.m.g. pieejamos stundu vērošanas statistiskos rezultātus un izlases veidā atlasītus starptautiskajā vidē publicētos pētījumus pedagoģijā pēdējo 10 gadu laikā, var secināt, ka arī izglītības kvalitātei ir saistība ar izglītojamo skaitu klasē. Līdz ar to, lai saņemtu atbalstu sākumskolas vai pamatskolas investīciju projektam, vidējais izglītojamo skaits klasē ir noteikts vismaz astoņi izglītojamie. Savukārt vidusskolu investīciju projektiem izglītojamo skaits vidusskolās 10. -12. klašu posmā noteikts, pamatojoties uz Ministru kabineta 2020. gada 20. oktobra sēdē izskatītajā informatīvajā ziņojumā “Par kvalitatīvas vispārējās vidējās izglītības nodrošināšanas priekšnosacījumiem” iekļauto piedāvājumu minimālā izglītojamo skaita noteikšanai vispārējās vidējās izglītības iestāžu vidējās izglītības pakāpē (10. – 12.klasē), kas izstrādāts, pamatojoties uz 2020. gada 10. jūnijā pieņemto Administratīvo teritoriju un apdzīvoto vietu likumu un veidojot iedalījumu četros reģionu blokos. Iesniedzot investīciju projektu, pašvaldībai jānorāda informācija par izglītojamo skaita un pašvaldības pirmsskolas vecuma bērnu skaita prognozi turpmākajiem pieciem gadiem. Sagatavojot prognozi, pašvaldībai jāizmanto pamatoti statistikas dati par iedzīvotāju skaitu pašvaldībā (piemēram, analīze par vecuma sastāvu, dabisko kustību, migrāciju), ja tas ir pamatoti, tad arī par iedzīvotāju skaitu blakus esošajās pašvaldībās un valstī kopumā. Prognozei jābūt balstītai statistikā un pašvaldības pieņēmumos par iedzīvotāju un izglītojamo skaita izmaiņām, tai skaitā, piemēram, analizējot pašvaldībā esošo situāciju ne tikai par iedzīvotāja skaitu, bet arī pašvaldības sniegto pakalpojumu un infrastruktūras pieejamību un turpmāku attīstību, kas varētu ietekmēt iedzīvotāju un izglītojamo skaita izmaiņas (piemēram, plānotā izglītības iestāžu tīkla kārtošana, citas izglītības iestādes izglītības pakāpes maiņa, iestāžu apvienošanas, u.tml., kā rezultātā ir iespējama izglītojamo skaita izmaiņas). Izglītojamo skaitam un prognozei turpmākajiem pieciem gadiem atbilstoši noteikumu projekta 6.4. apakšpunktā noteiktajam ir jābūt stabilai vai ar pieaugošu tendenci, vienlaikus attiecībā uz vispārējās izglītības iestādēm tam ir jāatbilst noteikumu projekta 7. punktā noteiktajām prasībām. Vērtējot atbilstoši šim nosacījumiem, tiks pieļauts, ka izglītojamo skaits pa gadiem var svārstīties, tai skaitā var būt kritums kādā no gadiem, vienlaikus izglītojamo skaits vispārējās izglītības iestādēs nevar būt mazāks par noteikumu projekta 7. punktā noteikto, savukārt visās izglītības iestādēs kopumā izglītojamo skaits un prognoze nedrīkst liecināt par riskiem investīciju projekta ilgtspējai nepietiekama izglītojamo skaita dēļ. Iesniegto investīciju projektu izvērtēšanai, tiks izveidota investīciju projektu pieteikumu izvērtēšanas komisija, kuras sastāvā tiks iekļauti pārstāvji no IZM, VARAM un Kultūras ministrijas (turpmāk – KM). Noteikumu projektā ir noteikts, ka komisija investīciju projektus izskata desmit darbdienu laikā no noteikumu projektā paredzētā investīciju projektu iesniegšanas beigu termiņa. Lēmumu par investīciju projektu pašvaldībai nosūtīs IZM piecu darbdienu laikā no investīciju projektu pieteikumu izvērtēšanas komisijas lēmuma pieņemšanas dienas, vienlaikus atbalstīto projektu saraksts tiks nosūtīts Pašvaldību aizņēmumu un galvojumu kontroles un pārraudzības padomei.Pēc lēmuma par atbalstu investīciju projekta īstenošanai saņemšanas, pašvaldība iesniedz aizņēmuma pieprasījumus atbilstoši Ministru kabineta noteiktajai kārtībai, kādā pašvaldības var ņemt aizņēmumus, aizņēmuma pieprasījumam pievienojot arī lēmumu par atbalstu investīciju projekta īstenošanai.Finanšu ministrija atbilstoši pašvaldības aizņēmuma pieprasījumam var precizēt atbalstīto aizdevumu sadalījumu 2021. gadā un 2022. gadā, nepārsniedzot atbalstīto kopējo maksimālo aizdevuma summu projektam, ņemot vērā projekta īstenošanas laika grafiku un ievērojot noteikumos paredzētos pašvaldības līdzfinansējuma apmēra nosacījumus. |
| 3. | Projekta izstrādē iesaistītās institūcijas un publiskas personas kapitālsabiedrības | IZM, VARAM un KM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupā ir pašvaldību dibinātas izglītības iestādes (izņemot pirmsskolas izglītības iestādes), šo izglītības iestāžu izglītojamie.Noteikumu projekts nodrošina pašvaldībām iespēju saņemt valsts budžeta aizņēmumu izglītības iestādes infrastruktūras un mācību vides uzlabošanai, lai nodrošinātu kvalitatīvu un mūsdienīgu izglītību. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Pašvaldībām tiks nodrošināta iespēja saņemt aizņēmumus izglītības iestāžu infrastruktūras attīstībai. |
| 3. | Administratīvo izmaksu monetārs novērtējums | Noteikumu projektam nav būtiskas ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 . gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 | 0  |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Precīzu finansējuma apjomu un finansējuma sadalījumu pa gadiem pašlaik nav iespējams norādīt, jo nav iespējams precīzi prognozēt, cik pašvaldības iesniegs investīciju projektus un kāds līdzekļu apjoms tiks apgūts.Finansējums pašvaldību aizdevumiem tiks nodrošināts saskaņā ar likuma “Par valsts budžetu 2021. gadam” 12. panta trešo daļu un likuma “Par vidēja termiņa budžeta ietvaru 2021., 2022. un 2023. gadam” 14. pantu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |
| --- |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pašvaldības noteikumu projekta izstrādes procesā ir sniegušas priekšlikumus noteikumu projekta ietvaros plānotajiem atbalsta pasākumiem.Sabiedrības pārstāvjiem tiks nodrošināta iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots IZM tīmekļvietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, 2021.gad 23.februārī ievietojot noteikumu projektu tīmekļvietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>, un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot to elektroniski uz e-pasta adresi pasts@izm.gov.lv. |
| 3. | Sabiedrības līdzdalības rezultāti | Tika saņemti viedokļi no šādām pašvaldībām: Siguldas novada pašvaldības, Ventspils novada pašvaldības, Kārsavas novada pašvaldības, Limbažu novada pašvaldības, Alūksnes novada pašvaldības, Vecumnieku novada domes, Mārupes novada pašvaldības, Ogres novada pašvaldības, Priekules novada pašvaldības, Valmieras pilsētas pašvaldības, Ilūkstes novada pašvaldības, Brocēnu novada pašvaldības, kā arī no Latvijas Olimpiskās komitejas, Latgales plānošanas reģiona un Brocēnu novada bērnu un jaunatnes sporta skolas audzēkņu vecāku pārstāvjiem. Būtiskākie saņemtie viedokļi: 1) lūgts precizēt MK noteikumu projektu, papildinot noteikumu projektā noteiktos investīciju mērķus (piemēram, ar izglītības iestāžu būvniecību nedalāmi saistītie projektēšanas darbi, sporta infrastruktūras iegāde, sporta infrastruktūras atjaunošana vai pārbūve, vides pieejamības nodrošināšana, atbalsts dienesta viesnīcām un izglītības infrastruktūras sakārtošana uzsākta ERAF projekta ietvaros, lai nodrošinātu pilnīgu pabeigtību); 2) skaidrot, vai MK noteikumu projekts attiecas uz pirmsskolas izglītības iestādēm, kā arī iestādēm, kas īsteno sporta profesionālās ievirzes izglītības programmas; 3) pārskatīt termiņus, kādos iesniedz investīciju projektus; 4) priekšlikumi par nosacījumos iekļauto iedzīvotāju skaitu pašvaldībā un izglītojamo skaitu pašvaldībā. Saņemtie viedokļi tika izvērtēti un ņemti vērā vai daļēji ņemti vērā, tai skaitā iekļaujot papildus informāciju anotācijā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, IZM, VARAM, Kultūras ministrija Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.Noteikumu projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

Inga Griķe,67047826

Inga.Grike@izm.gov.lv

E.Lore, 67047715

Edgars.Lore@izm.gov.lv